नई दिल्ली. पिता बनने के बाद पुरुष अपनी पत्नियों पर अतिरिक्त बोझ बन जाते हैं। एक मोबाइल पैरेंटिंग ऐप के सर्वे में ये बात सामने आई है। ऐप ने भारत में ऐसी करीब एक हजार महिलाओं पर सर्वे किया है, जो मां बनने वाली हैं या तीन साल की उम्र तक के बच्चों की मां हैं। उनसे पूछा गया कि उनके पति नए पेरेंट के तौर पर कितने जिम्मेदार और मददगार हैं। जवाब में 77 प्रतिशत महिलाओं ने कहा- 'बच्चे की जिम्मेदारी उठाना तो दूर की बात है। बच्चे के जन्म के बाद पति खुद हम पर एक अतिरिक्त बोझ बन जाते हैं। घर में दो बच्चे हो जाते हैं...
- मांओं का कहना है, "जन्म तो एक बच्चे का होता है, लेकिन घर में दो बच्चे हो जाते हैं। हमें एक नहीं दो बच्चों की जिम्मेदारी उठानी पड़ती है। फिर समय के साथ बच्चे बड़े हो जाते हैं, लेकिन पति नहीं। वो बच्चे ही बने रहते हैं। यानी उनकी लापरवाही खत्म नहीं होती।"
- ऐप ने एक्सपर्ट्स से बात कर इसके पीछे के कारण और समाधान के बारे में भी बताया।
- दिल्ली में साइकोलॉजिस्ट डॉ. रश्मि पांडेय ने कहा- "महिलाओं के विचार काफी हद तक सही हैं। इसका अहम कारण है हमारे समाज की पारंपरिक और पुरानी सोच।"
- "कई लोग अब भी ये मान कर बैठे हैं कि महिलाएं घर और बच्चे संभालने के लिए बनी हैं। ये सोच ही नई मांओं पर ज्यादा बोझ डालती है। अक्सर पति ये नहीं समझते कि प्रेग्नेंसी और बच्चे के जन्म के बाद महिलाओँ को कितने शारीरिक और मानसिक बदलाव से गुजरना पड़ता है। ऐसे में उन्हें पति के सपोर्ट की सबसे ज्यादा जरूरत होती है।"
- यूनिवर्सिटी ऑफ सेशेल्स की डॉ. मिशेल फ्रैंक ने कहा- "ये सच है भारत में बहुत कम पुरुष ऐसे हैं जो बच्चे की जिम्मेदारियों में पत्नी की मदद करते हैं। पूरी दुनिया में महिला इम्प्लॉइज बढ़ रही हैं। अच्छा काम कर रही हैं। फिर भी बच्चा बीमार हो, स्कूल में कोई इवेंट हो तो मांओं को ही छुट्टी लेनी पड़ती है। ऐसा क्यों?"
- "बच्चे को दुनिया में लाने का फैसला तो पति-पत्नी दोनों का होता है। फिर उसे पालने की जिम्मेदारी भी दोनों को बराबार बांटनी चाहिए।"
जिम्मेदारी मतलब खिलौने खरीदना, स्कूल में एडमिशन कराना ही नहीं
- ऐप ने यह भी साफ किया कि बच्चे की जिम्मेदारी बांटने का मतलब उसके लिए खिलौने खरीदना और स्कूल में एडमिशन कराने तक ही सीमित नहीं है। - रात में जब बच्चा रोता है, तो सिर्फ मां नहीं पिता को भी जाग कर उसे कंफर्ट देना चाहिए।
- उसे नहलाने, तैयार करने, खाना खिलाने, साथ खेलने की जिम्मेदारी भी पत्नी के साथ बांटनी चाहिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva